Άβιβος της Εδέσσης

Με το όνομα Άβιβος αναφέρεται μεταξύ άλλων 5 Χριστιανών αγίων της Ορθόδοξης Εκκλησίας ο Άβιβος της Εδέσσης, γνωστός και ως Άβιβος ο Νέος (λατ. Habibus, 307 – 322 μ.Χ.), που μαρτύρησε στην Έδεσσα της Μεσοποταμίας (τη σημερινή Σανλιούρφα της Τουρκίας) την εποχή του Αυτοκράτορα Λικινίου.

Βίος
Ο Άβιβος γεννήθηκε στην Έδεσσα και χειροτονήθηκε διάκονος. Ως διάκονος, υπηρετούσε στην κωμόπολη Θαλσή ή Θαλσεΐ, αλλά περιερχόταν τα χωριά και διάβαζε στους κατοίκους την Αγία Γραφή. Ο Αυτοκράτορας διέταξε έτσι τη σύλληψη του Αβίβου για τη «μετά ζήλου» διάδοση του Χριστιανισμού.Bishop Grigorios of Mesaoria. «Memory of Holy Martyrs and Confessors Gurias, Samonas, and Abibus of Edessa», Orthodox Times, November 15, 2019 Ο διάκονος εμφανίσθηκε μόνος του στις αρχές, μη θέλοντας να υποφέρει κάποιος άλλος Χριστιανός κατά τις έρευνες για την ανακάλυψή του.Holy Martyrs and Confessors Gurias, Samonas and Abibus, of Edessa Retrieved on 20 Feb 2018 Καταδικάσθηκε να καεί ζωντανός.Monks of Ramsgate. "Abibus". Book of Saints, 1921. CatholicSaints.Info. 2 September 2016 Ο μάρτυρας μπήκε μόνος του στη φωτιά. Μετά την κατάσβεση της πυράς, το σώμα του βρέθηκε αδιάφθορο από τη μητέρα του και συγγενείς. Σύμφωνα με τους συναξαριστές, οι Χριστιανοί της περιοχής πήραν τη σορό του και την έθαψαν μαζί με εκείνα των μαρτύρων Γουρίου και Σαμωνά στην τοποθεσία Βηθελακικλά. Μαζί με αυτούς τιμάται η μνήμη του Αβίβου στις 15 Νοεμβρίου, ενώ τιμάται και ξεχωριστά στις 2 Δεκεμβρίου.Great Synaxaristes: (Greek) Ὁ Ἅγιος Ἄβιβος ὁ Μάρτυρας ὁ νέος. 2 Δεκεμβρίου. ΜΕΓΑΣ ΣΥΝΑΞΑΡΙΣΤΗΣ.] 

Στο παλαιό συριακό μαρτυρολόγιο ο Άγιος Άβιβος εορτάζεται στις 2 Σεπτεμβρίου, ενώ η Ρωμαιοκαθολική Εκκλησία τιμά τη μνήμη του μόνο στις 15 Νοεμβρίου, μετά των Γουρίου και Σαμωνά.

Δείτε επίσης
 Άγιοι Ομολογητές

Παραπομπές

Πηγές
 Holweck, F.G.: A Biographical Dictionary of the Saints, B. Herder Book Co., St. Louis 1924

 Εξωτερικοί σύνδεσμοι 
 «Sant' Abibo di Edessa» (στην ιταλική)
 Ο Άγιος Άβιβος ο Νέος στο saint.gr

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Χριστιανοί μάρτυρες του 4ου αιώνα
Κατηγορία:Χριστιανοί άγιοι του 4ου αιώνα